internet vaartha 228 Views
ముంబై : ఇన్వెస్టర్ల సంపద పరంగా చూస్తే గత ఏడాది కాలంలో 14 లక్షల కోట్లు క్షీణించింది. బిఎస్‌ఇ బెంచ్‌మార్క్‌ సెన్సెక్స్‌ తన రికార్డుస్థాయికి వెళ్లి ఆతర్వాత 18శాతం వరకూ క్షీణించిన సంఘట నలు ఈక్విటీమార్కెట్లను కుదిపేయడంతో ఇన్వెస్టర్లు సంపద ఒక్కసారిగా హరించుకుపోయిం ది. 2015 మార్చినెలలో 30,024.74 పాయింట్లకు చేరిన సెన్సెక్స్‌ ఒక్కసారిగా 17.91శాతం క్షీణించింది. 5378.26 పాయింట్లు దిగజారింది. 30షేర్‌ సెన్సెక్స్‌ కూడా ఏడాది కనిష్టస్థాయికి చేరింది. గత నెల 29వతేదీ 22,494,61 పాయింట్లుగా ఉన్న సంగతి తెలిసిందే. స్టాక్‌మార్కెట్లలో నెలకొన్న ఈ నష్టాలు ఇన్వెస్టర్ల సంపదను 13.82 లక్షల కోట్లు దిగజార్చాయి. దీనితో సెన్సెక్స్‌మొత్తం టర్నోవర్‌ 91.56 లక్షల కోట్లుగా ఉంది. రెండేళ్లుగా 100లక్షల కోట్ల టర్నోవర్‌ను అధిగమించిన బిఎస్‌ఇ సెన్సెక్స్‌ టర్నోవర్‌ ఆర్థిక స్థితిగతులు, గ్లోబల్‌ ధోర ణుల కారణంగా ఒడిదుడుకులకు లోనవుతున్న సంగతి తెలిసిందే. విదేశీ పోర్టుఫోలియో ఇన్వెస్టర్లు కూడా పెట్టుబడులపరంగా వెనక్కి తగ్గడం మరి కొంత కారణంఅయింది. ఈక్విటీ మార్కెట్లలో పోర్టు ఫోలియో ఇన్వెస్టర్లు 11,126 కోట్ల రూపాయలు జనవరినెలలోనే మార్కెట్ల నుంచి వెనక్కి తీసుకు న్నారు. ఫిబ్రవరినెలలో 5521కోట్లు వెనక్కి తీసుకు న్నారు. నికరంగా పోర్టుఫోలియో పెట్టుబడుల రాక 3బిలియన్‌ డాలర్లకు పరిమితం అయింది. వివిధ స్థితిగతుల కారణంగాను, అంతర్జాతీయఆర్థిక మంద గమనం వంటిఅనిశ్చిత పరిస్థితులు, ముడి చమురు ధరలు, చైనా ఆర్థిక సంక్షోభం వంటివి కార్పొరేట్ల త్రైమాసిక ఫలితాలను సైతం ప్రభావితం చేసాయి. వీటికితోడు బ్యాంకుల్లో పెరిగిపోతున్న నిరర్ధక ఆస్తులు, కార్పొరేట్‌ త్రైమాసిక ఫలి తాలు, ఇతర రంగాల్లోని ఆర్థికఫలి తాలు మార్కెట్ల క్షీణతకు మరింత తోడయ్యాయి. 21నెలల కనిష్టస్థాయిని నమోదు చేసిన సూచి ఫిబ్రవరి 11వ తేదీ 807 పాయింట్లు దిగజా రి 23000 పాయింట్లకు చేరింది. బ్లూచిప్‌ స్టాక్స్‌ దెబ్బతిన్నాయి. భెల్‌ 60శాతం క్షీణించింది. టాటామోటా ర్స్‌ 40శాతం దిగజారింది. ఎస్‌బిఐ 36శాతం ఒత్తిడి చవిచూసింది. అలాగే బడ్జెట్‌ ప్రకటించిన తర్వాత బ్యాంకులకు 25వేల కోట్లకుపైబడి మూలధన వన రులు అందిస్తామన్న లక్ష్యాన్ని ఆర్థిక మంత్రి ప్రకటించడంతో కొంతవరకూఈక్విటీ మార్కెట్ల లో బ్యాంకింగ్‌ రంగం మెరుగుపడిందని చెప్పవచ్చు.